钦定古今图书集成/理学汇编/经籍典/第078卷 > 宋洪迈容斋随笔 > 《巽为鱼》
## 钦定古今图书集成/理学汇编/经籍典/第078卷 > 宋洪迈容斋随笔 > 《巽为鱼》

《易》卦所言鱼，皆指巽也。姤卦巽下干上，故九二有鱼，
九四无鱼。井内卦为巽，故二有射鲋之象。《中孚》外卦
为巽，故曰“豚鱼吉。”剥五阴而一阳方，一阴自下生，变
干为姤，其下三爻乃巽体也。二阴生而为《遁》，则六二、
九三、九四乃巽体。三阴生而为《否》，则六三、九四、九五
乃巽体。四阴生而为《观》，则上三爻乃巽体。至五阴为
剥，则㢲始亡，故六五之爻辞曰“贯鱼”，盖指下四爻皆
从巽来，如鱼骈头而贯也。或曰：《说卦》不言巽为鱼，今
何以知之？曰：以类而知，《说卦》所不该者多矣，如长子、
长女、中女、少女，见于震、巽、离、兑中，而坎艮之下不言
为中男为少男之类，他可推也。